ཡང་དཔལ་ཆེན་གྱི་ཁམས་འགྲེལ་དང་མཛོད་སྒྲ་འགྲེལ་གཉིས་ནས་གཡུང་དྲུང་དུམ་པ་ཚལ་དུ་ཁམས་ཆེན་གཏན་ལ་ཕབ་སྐོར་གསལ།དུམ་པ་ཚལ་ནི་གཤེན་རབ་བོད་དུ་བྱོན་པའི་ལམ་བར་ཞུང་ཞུང་གི་ས་ཞིག་ཡིན་སྐོར་མདོ་གཟེར་མིག་ལས་བཤད།ས་གནས་དེ་ཉིད་གཙང་སྟོད་བྱེ་མ་གཡུང་དྲུང་གི་ཉེ་སྐོར་དུ་ཡོད་པ་བོད་ཡུལ་གནས་ཀྱི་ལམ་ཡིག་ནས་གསལ།དེར་མ་ཟད་སྟོན་པས་ཁམས་ཆེན་གགསུངས་དུས་མཆོད་པའི་རྫས་སུ་བྱུང་བ།དྭང་ར་ཤིམ་ཕོད།ཅེས་པར་མཁས་པ་དཔལ་ཆེན་གྱིས་འགྲེལ་བཤད་གནང་དུས།མཚོ་མ་པང་གི་ཆུ་གཙང་དང་།སྤོས་རི་ངད་ལྡན་གྱི་སྤོས་སྣ་གཉིས་ལ་ངོས་འཛིན་གསལ་པོ་གནང་བས་ཁོང་གི་འོལ་གླིང་གང་དུ་ངོས་འཛིན་བྱེད་མིན་ཉིན་མོའི་སྣང་བ་ལྟར་གྱུར་པ་ཡིན།